שריפה פרצה היום (שבת) בתחנת כיכר פריז שבעיר התחתית בחיפה. עשן כבד היתמר מכמה נקודות לאורך תחנות ציר מנהרת הכרמלית. 13 צוותים פעלו לכיבוי השריפה בכלי התחבורה, שאינו פעיל בשבת, תחת תנאים מורכבים ועשן סמיך מאוד. אישה כבת 70 נפגעה באורח קל משאיפת עשן ופונתה לבית חולים.



כל הפתחים המובילים אל הכרמלית היו נעולים, כך שלא היה חשש כי במקום שוהים בני אדם. לוחמי האש לא זיהו תחילה את מוקד הבעירה, אך לבסוף הצליחו לאתרו. שלושה קרונות של הכרמלית נשרפו. הנסיבות שהובילו לדליקה טרם התבררו, וצוות החקירה הבוחן את האירוע יבדוק בין השאר אם יש קשר בין עבודות התחזוקה שנערכו הבוקר בכרמלית לבין התפרצות הלהבות.



האישה שנפגעה שהתה באחד הבתים הסמוכים. היא שאפה עשן וטופלה בידי כוח מד"א שהגיע למקום, ופונתה לבית החולים בני ציון הסמוך. צוותי מד"א נפרסו בכל פתחי הכרמלית, ודיווחו כי אין נפגעים נוספים.



עוד בוואלה! NEWS:

מזג אוויר שמשי: התחממות הדרגתית שתימשך גם בתחילת השבוע

ניסיון חיסול בחולון: בן 38 וחמשת ילדיו נפצעו בפיצוץ רכב

פרסום ראשון: יעדי המחלקה היהודית בשב"כ נעצרו יום לפני פינוי עמונה